Na temelju članka 391. Zakona o vlasništvu i drugim stvarnim pravima („Narodne novine“, broj 91/96., 73/00., 114/01., 79/06., 141/06., 146/08., 38/09., 153/09., 143/12., 152/14.,81/15. i 94/17.), odgovarajućom primjenom Zakona o upravljanju državnom imovinom („Narodne novine“, broj 52/18 i 155/23.**),** Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te o postupcima u vezi sa stjecanjem nekretnina i drugih stvarnih prava u korist Republike Hrvatske („Narodne novine“, broj 95/18.), članka 35. Zakona o područnoj (regionalnoj) samoupravi («Narodne novine», broj 33/01., 60/01. – vjerodostojno tumačenje, 129/05., 109/07., 125/08., 36/09., 150̣̣̣/11., 144̣/12., 19̣̣̣̣̣/13., 137̣̣̣̣̣/15., 123̣̣̣̣̣̣/17., 98̣̣/19., 144̣̣̣̣̣/20.) i članka 37. Statuta Grada Šibenika («Službeni glasnik Grada Šibenika», broj 2/21.), Gradsko vijeće Grada Šibenika, na ---------    . sjednici od -------------------------------- 2025. godine, donosi

ODLUKU

o izmjenama i dopunama Odluke o uvjetima i postupku raspolaganja nekretninama u vlasništvu Grada Šibenika na području Gospodarske zone Podi Šibenik

Članak 1.

U Odluci o uvjetima i postupku raspolaganja nekretninama u vlasništvu Grada Šibenika na području Gospodarske zone Podi Šibenik („Službeni glasnik Grada Šibenika“, broj 8/11. , 6/12., 9/13. , 4/16., 9/19., 12/22., 4/23. 6/23. - pročišćeni tekst):

* u članku 3. stavak 8. mijenja se na način da sada glasi:

„ Iznimno od odredbe stavka 7. ovog članka ostvarujući gospodarske interese Grada Šibenika radi općeg gospodarskog i socijalnog napretka Grada i građana Grada Šibenika, kao i cilj raspolaganja nekretninama na području Gospodarske zone Podi Šibenik utvrđuje se početna cijena za svaki metar četvorni površine nekretnine koja se prodaje na javnom natječaju u iznosu od 5 €**“,**

* u članku 3. stavak 9. se briše,

- u članku 6. stavak 2. mijenja se i glasi:

„Iznimno od odredbe stavka 1. ovog članka, kupcu je dopušteno kupljenu nekretninu dati pod hipoteku radi osiguranja, za pribavljanje sredstva za ostvarivanje investicijskog programa na kupljenoj nekretnini, po ishođenju uporabne dozvole za građevinu.“,

* u članku 6. stavak 3. mijenja se na način da sada glasi:

„Iznimno od odredbe stavka 2. ovog članka moguće je odobriti stavljanje kupljenog zemljišta pod hipoteku i prije ishođenja uporabne dozvole za građevinu, uz dostavu odgovarajuće prihvatljive bankarske garancije u korist Grada u visini razlike između ostvarene kupoprodajne cijene i ukupne visine tržišne vrijednosti zemljišta u trenutku upisa hipoteke.“,

* u članku 6. stavak 4. se briše,
* u članku 9. stavku 3. u alineji a) i b) mijenjaju se riječi „u trostrukoj visini ukupne kupoprodajne cijene“ na način da sada glase „ u dvostrukoj visini tržišne vrijednosti nekretnine u trenutku prodaje;“,
* u članku 9. stavku 3. alineji c) i d) mijenjaju se riječi „ukupne kupoprodajne cijene“ na način da sada glase „ukupne visine tržišne vrijednosti nekretnine u trenutku prodaje“,
* u članku 9. stavku 4. mijenjaju se riječi „ do visine trostrukog iznosa kupoprodajne cijene“ na način da sada glasi „do visine dvostrukog iznosa tržišne vrijednosti nekretnine u trenutku prodaje“.

Članak 2.

Ova odluka stupa na snagu osmog dana od dana objave u „Službenom glasniku Grada Šibenika“.

KLASA: 940-01/25-01/22

URBROJ: 2182-1-07/1-25-

Šibenik,

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović

Obrazloženje

U cilju dodatnog osiguranja Grada Šibenika kod provedbe programa na kupljenim nekretninama na području Gospodarske zone Podi Šibenik Gradskom vijeću Grada Šibenika predlažu se gore navedene izmjene i dopune Odluke o uvjetima i postupku raspolaganja nekretninama u vlasništvu Grada Šibenika na području Gospodarske zone Podi.

Prihvaćanje takvih uvjeta i ograničenja od strane kupaca nekretnina osigurala bi se dodatna ozbiljnost istih kod realizacije investicijskih programa i daljnji razvoj same zone.